Folketing
2006-05-19

Jeg hæftede mig sådan her tidligere i debatten ved, at hr. Martin Lidegaard mente, at Dansk Folkeparti skubbede bussen, altså regeringen, fremad. Jeg kunne søreme ikke lade være med at grine lidt, for det at skubbe en bus er faktisk noget af det mest miljørigtige, der eksisterer. Det kan ikke være bedre. Og jeg må bare sige til Martin, at målsætningen er at skubbe regeringen i den rigtige retning, og gerne hurtigt. Det er klart, at der er en fremtid at tage hensyn til, og jeg er sikker på, at alle herinde er meget bevidste om det ansvar, vi har, og jeg tror faktisk også, at regeringen er klar over, at der skal handles hurtigt. Jeg synes også, jeg har ytret i min tale, at jeg vil hægte mig på dem og sige: Nu skal der altså skubbes til, Martin!